Sé munur á uppsetningu texta hér að neðan og í PDF skjali gildir PDF skjalið . 5 / 2020 9. janúar 2020 Gildissvið . Fyrir þjónustu og eftirlit , sem Fiskistofu er falið að sinna samkvæmt lögum nr. 36 / 1992 um Fiskistofu , lögum nr. 116 / 2006 um stjórn fiskveiða , lögum nr. 57 / 1996 um umgengni um nytjastofna sjávar , lögum nr. 79 / 1997 um veiðar í fiskveiðilandhelgi Íslands , lögum nr. 151 / 1996 um fiskveiðar utan lögsögu Íslands , lögum nr. 54 / 1992 um vinnslu afla um borð í skipum , lögum nr. 61 / 2006 um lax - og silungsveiði , lögum nr. 85 / 2000 um framkvæmd samnings um alþjóðaverslun með tegundir villtra dýra og plantna sem eru í útrýmingarhættu , upplýsingalögum nr. 50 / 1996 , og reglugerðum , sem byggja á framangreindum lögum , innheimtir stofnunin gjald samkvæmt gjaldskrá þessari . Gjald fyrir eftirlit og þjónustu skal ekki vera hærra en raunkostnaður af veitingu þjónustu og eftirlits . Gjaldskrá þessi gildir einnig um aðra gjaldskylda starfsemi Fiskistofu samkvæmt lögum . Gjald fyrir vinnu sérfræðings og veiðieftirlitsmanns . Fiskistofa innheimtir gjald samkvæmt gjaldskrá þessari fyrir verkefni og þjónustu , sem stofnuninni eru falin í lögum og heimilt er að taka gjald fyrir , sem nemur 17.630 krónum fyrir vinnu sérfræðings og 19.500 krónum fyrir vinnu veiðieftirlitsmanns á hverja klukkustund . Gjöld samkvæmt gjaldskrá þessari skulu greidd samkvæmt reikningi . Leyfisveitingar , vottorð o.fl . Veiðileyfi . Fyrir veitingu almenns leyfis til veiða í atvinnuskyni samkvæmt 4. gr. laga um stjórn fiskveiða skal greiða gjald í samræmi við 1. mgr. 6. gr. laga nr. 36 / 1992 um Fiskistofu . Vegna umsóknar um vigtunarleyfi samkvæmt 2. mgr. 6. gr. laga um umgengni um nytjastofna skal greiða 180.503 krónur fyrir úttekt á vigtunaraðstöðu og útgáfu leyfis samkvæmt 1. málsl. 2. mgr. 6. gr. laganna ( heimavigtunarleyfi ) og 160.823 krónur fyrir úttekt á vigtunaraðstöðu og útgáfu leyfis samkvæmt 3. málsl. 2. mgr. 6. gr. ( endurvigtunarleyfi ) . Við breytingu á leyfi eða endurnýjun skal fara fram úttekt á vigtunaraðstöðu . Fyrir slíka úttekt skal greiða 121.668 krónur . Leyfi til framkvæmda við ár og vötn . Fyrir leyfi til framkvæmda í eða við veiðivatn samkvæmt 1. málsl. 1. mgr. 33. gr. laga um lax - og silungsveiði skal greiða 17.630 krónur . Veiði - og vinnsluvottorð . Fyrir veiðivottorð til að staðreyna löglegan uppruna afla og afurða í samræmi við 9. gr. reglugerðar nr. 994 / 2013 um skýrsluskil vegna viðskipta með sjávarafla skal greiða 150 krónur . Fyrir vinnsluvottorð í samræmi við gr. 14 ( 2 ) og IV. viðauka reglugerðar EB nr. 1005 / 2008 , sbr. samkomulag við Evrópusambandið 24. nóvember 2009 um útgáfu vottorða í samræmi við reglugerð EB nr. 1005 / 2008 um stofnun kerfis til þess að fyrirbyggja , hindra og uppræta ólöglegar , óskráðar og eftirlitslausar veiðar , skal greiða 5.843 krónur . CITES-vottorð og -leyfi . Fyrir vottorð og leyfi samkvæmt lögum um framkvæmd samnings um alþjóðaverslun með tegundir villtra dýra og plantna , sem eru í útrýmingarhættu , og reglna settra á grundvelli þeirra laga , skal greiða 17.630 krónur . Fyrir afladagbók á pappírsformi skal greiða 2.900 krónur . Vera eftirlitsmanns um borð í skipi . Gjald fyrir hvern dag eða hluta úr degi , sem eftirlitsmaður er að störfum , sbr. 1. og 2. mgr. , skal vera 81.600 krónur . Eftirlit með löndun erlendis . Vegna ferðar eftirlitsmanns til að fylgjast með löndun úr skipi erlendis skal greiða 68.600 krónur vegna starfa eftirlitsmanns fyrir hvern dag eða hluta úr degi , sem eftirlitsmaður er að störfum . Ferð skal greidd í samræmi við útlagðan kostnað Fiskistofu . Úttekt á búnaði til vinnslu afla um borð í skipi . Vegna umsóknar um leyfi til vinnslu afla um borð í skipi samkvæmt 5. gr. laga um vinnslu afla um borð í skipum skal greiða 117.300 krónur vegna úttektar Fiskistofu á búnaði til vinnslunnar um borð . Úthlutun aflamarks á grundvelli laga um stjórn fiskveiða . Vegna úthlutunar aflamarks , sem fæst í skiptum á tilboðsmarkaði , samkvæmt 6. mgr. 8. gr. laga um stjórn fiskveiða skal greiða 11.300 krónur . Vegna úthlutunar aflamarks á grundvelli 10. gr. laganna skal greiða 3.178 krónur vegna úthlutunar aflamarks á grundvelli 1. tölul. 1. mgr. 10. gr. og 23.063 krónur vegna úthlutunar aflamarks á grundvelli 2. tölul. 1. mgr. 10. gr. til stuðnings byggðarlögum . Flutningur á aflamarki og aflahlutdeild . Fyrir móttöku og úrvinnslu tilkynningar um flutning á aflamarki og krókaaflamarki sem berst með eyðublaði útgefnu af Fiskistofu samkvæmt 15. gr. laga um stjórn fiskveiða skal greiða kr. 4.408 . Fyrir móttöku og úrvinnslu tilkynningar um flutning á aflamarki og krókaaflamarki í rafrænu millifærslukerfi Fiskistofu samkvæmt 15. gr. laga um stjórn fiskveiða skal greiða 330 krónur . Vegna þjónustusamnings um rafrænar tilkynningar um flutning aflamarks milli fiskiskipa skal greiða 35.260 krónur fyrir hvert fiskveiðiár . Fyrir móttöku og úrvinnslu tilkynningar um flutning á aflahlutdeild ásamt staðfestingu Fiskistofu á flutningnum samkvæmt 12. gr. laga um stjórn fiskveiða skal greiða 20.603 krónur . Aðgangur að gagnasöfnum og sérvinnsla upplýsinga . Fyrir aðgang að gagnasöfnum Fiskistofu með gagnaveitu skal greiða árgjald , sem nemur 70.623 krónum . Gjaldskrá þessa skal endurskoða fyrir árslok 2020 . Lagastoð og gildistaka . Gjaldskrá þessi , sem sett er samkvæmt 5. gr. laga nr. 36 / 1992 um Fiskistofu , staðfestist hér með og öðlast gildi 11. janúar 2020 . Jafnframt fellur brott gjaldskrá Fiskistofu nr. 1185 / 2017 . Atvinnuvega - og nýsköpunarráðuneytinu , 9. janúar 2020 . Kristján Þór Júlíusson sjávarútvegs - og landbúnaðarráðherra .